SAT บวก 3% นิวไฮรอบ 8 เดือน รับยอดผลิตรถยนต์เดือน ก.ย.ฟื้นตัวเด่น-ซื้อเป้า 15.40 บ.
SAT บวก 3% นิวไฮรอบ 8 เดือน รับยอดผลิตรถยนต์เดือน ก.ย.ฟื้นตัวเด่น-ซื้อเป้า 15.40 บ.
SAT บวก 3% นิวไฮรอบ 8 เดือน รับยอดผลิตรถยนต์เดือน ก.ย.ฟื้นตัวเด่น-ซื้อเป้า 15.40 บ.
26 ต.ค. 2563

ผู้สื่อข่าวรายงานว่า บริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT  ณ เวลา 12.11 น. อยู่ที่ระดับ 13.90 บาท บวก 0.40 บาท หรือ 2.96%  ด้วยมูลค่าซื้อขาย 24.75 ล้านบาท ราคาหุ้นวิ่งแรงรอบ 8 เดือน โดยเทียบตั้งแต่หุ้นหุ้นยืนที่ระดับ 14.10 บาท เมื่อวันที่ 25 ก.พ.63

บล.ฟินันเซีย ไซรัส ระบุในบทวิเคราะห์ว่า (+) กลุ่มยานยนต์ ยอดผลิตรถยนต์เดือน ก.ย. เริ่มเห็นการฟื้นตัวที่ดี +28% เทียบเดือนก่อนหน้า, -11% เทียบช่วงเดียวกันของปีก่อน โดยคาดทั้งปีอยู่ที่ 1.39 ล้านคัน -30% เทียบช่วงเดียวกันของปีก่อน ส่วนผลการดำเนินงานของกลุ่มยานยนต์ช่วงครึ่งปีหลัง 2563 คาดแข็งแกร่งตามยอดขายรถยนต์ในประเทศที่ฟื้นตัว
ขณะที่การส่งออกที่ฟื้นเป็น Upside ในปี 2564 ปรับเพิ่มน้ำหนักการลงทุนเป็น Overweight และปรับเพิ่มราคาเป้าหมายของ SAT และ AH ขึ้นเป็น 15.40 บาทและ 14.40 บาทตามลำดับ โดยปรับคำแนะนำขึ้นเป็น ซื้อ เลือก SAT เป็น Top Pick